На основу члана 87. Закона о заштити животне средине ("Службени гласник РС", бр. 135/04, 36/09 и 36/09 - др. закон, 72/09 - др. закон, 43/11 - Одлука УС и 14/16) и члана 37. став 1. тачка 7. Статута града Ниша ("Службени лист града Ниша", бр.88/08 и 143/16), Скупштина Града Ниша, на седници од \_\_\_\_\_\_\_\_\_ 2018. године, донела је

**О Д Л У К У**

**О ИЗМЕНАМА ОДЛУКЕ О НАКНАДИ ЗА ЗАШТИТУ И УНАПРЕЂЕЊЕ ЖИВОТНЕ СРЕДИНЕ ГРАДА НИША**

Члан 1.

У Одлуци о накнади за заштиту и унапређивање животне средине Града Ниша ("Службени лист Града Ниша", бр. 53/2009) члан 4. мења се и гласи:

„Висина накнаде утврђује се месечно према површини стамбеног, пословног простора власника, односно закупца и то према следећој тарифи:

1) 0,80 динарa/m² за коришћење стамбених зграда и станова, намењених за становање;

2) 2,50 динара/m² за коришћење пословних зграда и пословних просторија.“

Члан 2.

У члану 7. став 1. мења се и гласи:

„Програме из члана 6. ове Одлуке за сваку календарску годину доноси Градско веће на предлог Градскe управe града Ниша- Секретаријатa заштиту животне средине.“

Члан 3.

У члану 8. став 2. мења се и гласи:

„Реализацију програма и пројеката као и надзор над извршењем уговорних обавеза и реализацијом појединачних програма и пројеката спроводи Градска управа града Ниша- Секретаријат заштиту животне средине.“

Члан 4.

Члан 9. мења се и гласи:

„Градска управа града Ниша- Секретаријат заштиту животне средине, најкасније до 31. марта текуће године за претходну годину, доставља Градском већу Града Ниша, извештај о реализацији програма и пројеката и утрошку средстава за заштиту и унапређење животне средине“.

Члан 5.

Ова одлука ступа на снагу осмог дана од дана објављивања у ''Службеном листу Града Ниша''.

Број:\_\_\_\_\_\_\_\_\_\_\_

У Нишу, \_\_\_\_\_\_2018. године

**СКУПШТИНА ГРАДА НИША**

Председник

Мр Раде Рајковић

ОБРАЗЛОЖЕЊЕ

На основу члана 87. Закона о заштити животне средине ("Службени гласник РС", бр. 135/04, 36/09 и 36/09 - др. закон, 72/09 - др. закон, 43/11 - Одлука УС и 14/16), јединица локалне самоуправе може, из оквира својих права и дужности, прописати накнаду за заштиту и унапређење животне средине.

Одлука о изменама Одлуке о накнади за заштиту и унапређивање животне средине Града Ниша, израђена је у циљу усаглашавања Одлуке о накнади за заштиту и унапређивање животне средине Града Ниша ("Службени лист Града Ниша", бр. 53/2009) са Уредбом о критеријумима за утврђивање накнаде за заштиту и унапређивање животне средине и највишег износа накнаде ("Службени гласник РС", бр.111/09), којом су прописани критеријуми за утврђивање накнаде за заштиту и унапређивање животне средине, као и највиши износ те накнаде.

Такође је изменама наведене Одлуке извршено усаглашавање исте са Одлуком о градској управи, („Службени лист Града Ниша“ број 143/16, 57/17 и 138/17), образованој као јединствен орган, са организационим јединицама у саставу.

Чланом 38. Одлуке о градској управи, образован је Секретаријат за заштиту животне средине за област заштите и унапређења животне средине, као организациона јединица.

У складу са чланом 87. став 9. Градска управа града Ниша-Секретаријат за заштиту животне средине, као надлежни орган, прибавила је мишљење Министарства заштите животне средине Републике Србије, бр.401-00-00014/2018-02, од 15.01.2018. године, на предложену Одлуку.

Програме и пројекте за сваку календарску из области заштите животне средине, доноси Градско веће Града Ниша, коме је Градска управа града Ниша- Секретаријат заштиту животне средине, у обавези да достави извештај о реализацији програма и пројеката и утрошку средстава за заштиту и унапређење животне средине, најкасније до 31. марта текуће године за претходну годину.

На основу напред наведеног, Секретаријат за заштиту животне средине, предлаже Скупштини града Ниша, да донесе Одлуку о изменама Одлуке о накнади за заштиту и унапређивање животне средине Града Ниша .

СЕКРЕТАР

Ивана Крстић

Преглед чланова који се мењају у Одлуци о накнади за заштиту и унапређивање животне средине Града Ниша

**Члан 4.**

Висина Накнаде утврђује се месечно према површини стамбеног, пословног простора власника, односно закупца и то према следећој тарифи:

Тарифни број 1.

1) Власници, односно закупци станова у објектима колективног становања у износу од 0,80 динара по метру квадратном

2) Власници, односно закупци објеката индивидуалног становања у износу од 0,40 динара по метру квадратном.

Тарифни број 2.

Власници односно закупци пословног простора:

1) површине до 100 m2 у износу од 2,50 динара по m2

2) површине од 100 m2 до 500 m2 у износу од 2,00 динара по m2

3) површине од 500 м2 до 2000 м2 у износу од 1,50 динара m2

4) површине преко 2000 m2 у износу од 1,00 динара по m2

**Члан 7**

Програме из члана 6 ове Одлуке за сваку календарску годину доноси Градско веће на предлог надлежне управе за заштиту животне средине.

За реализацију програма и пројеката из става 1. овог члана Градоначелник или лице које овласти, закључује уговор са корисником средстава који нарочито садржи:

1) садржај програма односно пројекта,

2) међусобна права и обавезе уговорних страна,

3) рокове за извршење уговорних обавеза,

4) износ средстава и начин плаћања,

5) надзор над извршењем уговорних обавеза.

**Члан 8.**

Подстицајне, превентивне и санационе програме и пројекте праћења стања животне средине (мониторинг) и програма заштите и развоја заштићених природних добара у Граду реализоваће предузећа основана за обављање делатности којима се обезбеђије функција заштите и унапређења животне средине (јавна комунална предузећа), предузећа којима је поверено обављање ових делатности и предузећа, овлашћене научне и стручне организације, установе и институције којима се доделе уговори, у складу са законом.

Реализацију програма и пројеката као и надзор над извршењем уговорних обавеза и реализацијом појединачних програма и пројеката спроводи Управа за привреду, одрживи развој и заштиту животне средине.

**Члан 9.**

Скупштина Града Ниша, по потреби, а најмање једном годишње, разматра извештај о реализацији програма и пројеката и утрошку средстава за заштиту и унапређење животне средине.